Հեռվից տղան չէր կարողանում որոշել՝ գեղեցի՞կ է հարսը, թե՞ ոչ։ Վերջինս տղայի տեսադաշտից մերթընդմերթ անհետանում է. նորապսակների սեղանի ու հարսանքավորների սեղանների միջև բացված ՙպարահրապարակում՚ կիսահայկական-կիսաարևելյան, երբեմն էլ կովկասյան լեռնականների աշխույժ ու խրոխտ շարժումներով պարողները փակում են տղայի տեսադաշտը, սակայն նա կարողանում էր նկատել, որ փեսան մեկ-մեկ ինչ-որ բան է շշնջում հարսի ականջին, իսկ վերջինս մեղմ ժպտում է։